"Setswana Puo ya Gae (HL)/P2 11 DBE/Ngwanaitseele 2018 NSC KAROLO YA B: PADI/DITLHANGWA TSA SETSO Ditshwaelo ka kakaretso: • Go boditswe potso ya TLHAMO le DIPOTSO TSE DIKHUTSHWANE go tswa mo pading kgotsa ditlhangweng tsa setso tse di tlhaotsweng monongwaga. • Batlhatlhojwa ba tshwanetse go araba potso e le NNGWE go tswa mo pading kgotsa ditlhangweng tsa setso tse ba di ithutileng. • Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG YA C. • Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. PADI Araba potso e le NNGWE go tswa mo pading e o e buisitseng. POTSO 6: POTSO YA TLHAMO LEBA SEIPONE – Kabelo Kgatea Bapisa thuto e e fitlhelwang mo pading e, le e re itemogelang yona mo dikolong gompieno. Tshegetsa karabo ya gago ka ditiragalo go tswa mo pading e. Boleele jwa tlhamo e nne mafoko a a ka nnang 400–450. [25] POTSO 7: DIPOTSO TSE DIKHUTSHWANE LEBA SEIPONE – Kabelo Kgatea Buisa nopolo e e latelang, mme o arabe dipotso. NOPOLO A E rile nako nngwe a sa ntse a tshwaragane le go beola batho ba gagwe, a bona mosadi wa motho yo montsho a tsamaya le ngwana wa mosimane yo o tshwanang le mosimane yo a tlwaetseng go mmona mo seiponeng go tswa bongwaneng. Mosimane wa teng a eme a makaletse Motswagauteng. Mosadi yole a mmeola. A fitlha a mo phamola ka seatla le go feta a mo kgokgothisa botlhoko. 5 'O bogetseng? ... a ga o itse gore dilo tse di ja diritibatsi.' A feta a ntse a mo omanya jalo go fitlha ba tsena ka lebenkele. Mosimane a tsamaya a gadimile kwa morago. Motswagauteng a ba bogela go fitlha ba tikela. E rile thapama eo, a ntse a beola jalo, a bona mosimane yole gape. Le ena a eme mo moleng. 10 A mo gwetla ka seatla le go mo tsaya sekwena. 'O mang monna?' 'Ke nna Janie.' 'O batla eng fa Janie?' Janie wa teng a ingwayangwaya tlhogo. Morago a re, 'Le nna ke tlile go ipoma, bontsi 15 jwa borangwane mo Hillbrow ba ipomile.' Motswagauteng a ntsha pelwana ya keetane e a e filweng ke mosadi yole wa kwa polaseng ya ga Mokwepa. A e bula le go botsa Janie gore a o itse mosadi yo o mo setshwantshong. Mosimane a tlhoma setshwantsho matlho. Morago a thikitha tlhogo. Motswagauteng a mo supetsa aterese e e kwadilweng mo letlhakoreng le lengwe la 20 sekhurumelo sa pelwana. Mosimane a se tlhoma matlho. Kwalololo e ileditswe Phetla"